Дарико Сопыжанқызы Хасанғалиева

Дарико Сопыжанқызы Хасанғалиева (1943 жылы 25 мамырда Қарағандыда туған) — қазақстандық дәрігер - фтизиатр. Алматы қаласындағы ҚР Ұлттық "Қызыл жарты ай" қоғамының төрайымы. ҚР Денсаулық сақтау ісінің үздігі. Құрмет, Шапағат ордендерінің иегері. Ескендір Хасанғалиевтың жұбайы.

 Толығырақ 
 Дарико Сопыжанқызы 1943 жылы 25 мамырда Қарағандыда дүниеге келген.
 Қарағанды мемлекеттік медицина университетін бітірген.
 Мәскеудегі Денсаулық сақтау министрлігінің өкпе аурулары орталық ғылыми зерттеу институтының клиникалық ординатурасын бітірген. мамандығы дәрігер - фтизиатр. 
 1973 - 1980 жылдары Алматыдағы өкпе аурулары ғылыми зерттеу институтында анестезиология және жан сақтау бөлімінде жұмыс істеген. 
 1980 - 1983 жылдары Алматыдағы өкпе аурулары ғылыми зерттеу институтынның кәсіподақ төрайымы қызметінде, 
 1983 - 1987 жылдары Алматы қаласындағы Ленин аудандық денсаулық сақтау комитетін басқарған.
 Алматы қаласындағы ҚР Ұлттық "Қызыл жарты ай" қоғамының төрайымы.

 Марапаттары 
 2001 жылы ҚР тұңғыш президенті - елбасы Н.Ә.Назарбаевтың жеке алғыс хатымен марапатталған.
 Қазақстанның Қызыл жарты айының Құрмет грамотасымен марапатталған.
 Елбасының жарлығымен жоғарғы мемлекеттік марапат "Құрмет" орденімен марапатталған.
 2004 жылы Қазақстанның мемлекеттік марапаты "Шапағат медалі" мен марапатталған.

 Отбасы 
 Тұрмыс құрған. Жары: Қазақ ССР халық артисі, композитор Ескендір Хасанғалиев.
 Баласы: композитор, ҚР Еңбек сіңірген қайраткері Біржан Хасанғалиев
 Қыздары бар.

Санат:Қазақстан дәрігерлері